**Rosemarkie** (skotsk-gælisk: *Ros Maircnidh*, tilnærmet betydning «Hestebekkens odde»; skotsk: *Rossmartnie*) er en landsby på sørkysten av halvøya Black Isle i nordlige Skottland, øst for den nærliggende byen Fortrose. Rosemarkie er ligger omtrent 32 km nordøst for Inverness. Bosetningen er beregnet 640 personer for 2020.

Historie
--------

Danielsteinen som i dag er utsilt i Groam House Museum i Rosemarkie.
Rosemarkie er en tidligere bosted i oldtiden av piktere, noe som er bevitnet i et dusin piktiske steinmonumenter, og landsbyen er i dag sannsynligvis best kjent for sin samling av meget utsøkte utskårne piktiske bautasteiner. Det er en av de største samlinger på ett sted i Skottland. De skulpturene fra 700- og 800-tallet som ble funnet i og rundt landsbyens kirkegård er utstilt i Groam House Museum, et byhus fra 1700-tallet i High Street som er omgjort til museum. Det er åpent i sommermånedene mot et gebyr. Disse utskårne steinene er bevis på et tidlig og betydelig kloster i Rosemarkie, grunnlagt av (eller knyttet til) sankt Moluag (død 592) og Boniface, ellers kjent som Curetán (tidlig 700-tall). Skulpturene omfatter blant avbildninger av kors, fragmenter av helligdommer og arkitektoniske stykker. Et lite fragment av stein fra Rosemarkie er i Museum of Scotland i Edinburgh. Se hovedartikkel: *Piktiske steinmonumenter*.

I 1125 grunnla kong David I den første katedralen i Ross her, men da katedralen ble flyttet til en ny bygning i Fortrose på slutten av 1200-tallet kom Rosemarkies periode i over 700 år som et betydelig eklektisk senter til en avslutning.

Geografi
--------

Rosemarkie ligger en kvart mil øst for byen Fortrose. Til sammen utgjør Fortrose og Rosemarkie «Den kongelige burgh av Fortrose og Rosemarkie», som ligger på hver side av odden Chanonry Ness, omtrent 19 km nord-øst for Inverness. Nær landsbyen renner elven Markie Burn ut i Moray Firth. Bekken renner inn i Fairy Glen, en liten og bratt dal etablert som et naturreservat for beskyttelse av fuglelivet ved Royal Society for the Protection of Birds (RSPB).

Rosemarkie fronter på en bred, malerisk bukt, med utsikt over festningsanlegget Fort George fra 1700-tallet og Moray-kysten over Moray Firth. Den har en fin strandsone langs kysten av Moray Firth. På den sørlige enden av stranden ligger odden Chanonry Point, kjent for å være det beste stedet på Storbritannias fastland å se delfiner fra.

Landsbyen er knyttet til Inverness med stort sett timebaserte busstjenester, som leveres av Stagecoach Group.

Referanser
----------

1. ↑  Watson, W.J. (1926): *Celtic Placenames of Scotland*, Blackwood
2. ↑  «The Online Scots Dictionary». Arkivert fra originalen 21. oktober 2013. Besøkt 22. september 2022.
3. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
4. ↑   "Fairy Glen", *RSPB*
5. ↑   Sea Watch Foundation; & many UK dolphin watching guides, *The Independent* 18. juli 2009
6. ↑  Finding Dolphins in Scotland
7. ↑  «How to get from Rosemarkie to Inverness by bus, taxi or car», *Rome2rio*
8. ↑  «Stagecoach Highlands», *Moovit*

Eksterne lenker
---------------

* Undiscovered Scotland: Rosemarkie, med bilder

Portaler: Arkeologi | Historie

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |